Na temelju članka 48. st. 2. Zakona o plaćama u državnoj službi i javnim službama (Narodne novine 155/23) i članka 21. Statuta Doma za starije i nemoćne osobe Osijek, Upravno vijeće Doma za starije i nemoćne osobe Osijek, na svojoj 32. sjednici, održanoj dana 29. veljače 2024. godine donosi sljedeću

**ODLUKU**

**I.**

S danom 1. ožujka 2024. tj. odnosno s danom prestanka važenja propisa iz članka 53. Zakona o plaćama u državnoj službi i javnim službama (Narodne novine 155/23) stavljaju se izvan snage sve odluke Doma za starije i nemoćne osobe Osijek i drugi opći akti odnosno pojedine odredbe odluka i drugih općih akata na temelju kojih se isplaćuje plaća odnosno dodaci na plaću te novčane nagrade za radne rezultate i uspješnost u radu.

**II.**

Promjene pravilnika o radu odnosno općih akata koji imaju karakter pravilnika o radu izvršit će se u postupku propisanom Statutom Doma za starije i nemoćne osobe Osijek i Zakonom o radu (Narodne novine 93/14, 127/17, 98/19, 151/22, 64/23 Odluka Ust. suda RH) i objaviti na način propisan Pravilnikom o načinu objave pravilnika o radu (Narodne novine 146/14).

**III.**

Ova Odluka objavit će se na oglasnoj ploči i mrežnim stranicama Doma za starije i nemoćne osobe Osijek, te na zahtjev radnika dostaviti radniku putem elektroničke pošte.

**IV.**

Ova Odluka stupa na snagu 01. ožujka 2024. godine.

U Osijeku,

Ur.broj:

Predsjednik Upravnog vijeća

Doma za starije i nemoćne osobe Osijek

**Prof.dr.sc. Jurislav Babić**